Document ID: 32013D0249

KOMISIJAS ĪSTENOŠANAS LĒMUMS
(2013. gada 27. maijs),
ar ko groza Lēmumu 2009/852/EK par pārejas pasākumiem saskaņā ar Eiropas Parlamenta un Padomes Regulām (EK) Nr. 852/2004 un (EK) Nr. 853/2004 attiecībā uz prasībām neatbilstīga svaigpiena pārstrādi konkrētos piena pārstrādes uzņēmumos Rumānijā un strukturālajām prasībām šādiem uzņēmumiem
(izziņots ar dokumenta numuru C(2013) 2803)
(Dokuments attiecas uz EEZ)
(2013/249/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. panta pirmo daļu,
tā kā:
(1)
Ar Komisijas Lēmumu 2009/852/EK (2) ir atļauts, ka Regulas (EK) Nr. 853/2004 III pielikuma IX iedaļas I nodaļas II un III apakšnodaļā noteiktās prasības līdz 2013. gada 31. decembrim neattiecas uz piena pārstrādes uzņēmumiem Rumānijā, kas ir uzskaitīti minētā lēmuma II un III pielikumā.
(2)
Saskaņā ar Lēmumu 2009/852/EK konkrētiem piena pārstrādes uzņēmumiem, kuri ir uzskaitīti minētā lēmuma II pielikumā, ir atļauts pārstrādāt prasībām neatbilstošu pienu, to pārstrādājot nošķirtās ražošanas līnijās.
(3)
Rumānija 2013. gada 15. februārī nosūtīja Komisijai pārskatītu un atjauninātu minēto piena pārstrādes uzņēmumu sarakstu.
(4)
Pārskatītajā un atjauninātajā sarakstā uzņēmums ar numuru L35 SC DANONE PDPA ROMANIA SRL ir izņemts no II pielikuma, un tam atļauts pārstrādāt tikai prasībām atbilstošu pienu laišanai ES tirgū.
(5)
Uzņēmumam ar numuru MM 1795 SC CALITATEA SRL ir atļauts pārstrādāt prasībām atbilstošu un neatbilstošu svaigpienu, to nenošķirot, un tāpēc tas būtu jāizņem no minētā lēmuma II pielikuma un jāpārceļ uz III pielikumu.
(6)
No šobrīd Lēmuma 2009/852/EK III pielikumā uzskaitītajiem uzņēmumiem 17 tika izdzēsti, jo tiem ir atļauts laist piena produktus Savienības iekšējā tirgū, tā kā tie izmanto tikai prasībām atbilstošu pienu. Minētie uzņēmumi tika uzskaitīti Lēmuma 2009/852/EK III pielikuma tabulā ar Nr. 1 (AB 641 SC BIOMILK SRL), Nr. 6 (L78 SC ROMFULDA PROD SRL), Nr. 9 (BN 2399 SC CARMO-LACT PROD SRL), Nr. 13 (L140 S.C. CARMOLACT SRL), Nr. 29 (CT 30 EASTERN EUROPEAN FOODS SRL), Nr. 40 (L124 SC PRIMULACT SRL, tā nosaukums ir mainīts uz SC LACTATE HARGHITA SA), Nr. 41 (HR 119 BOMILACT SRL), Nr. 42 (HR 625 LACTIS SRL), Nr. 43 (HR 213 PAULACT SA), Nr. 45 (IS 1540 PROMILCH SRL), Nr. 46 (L18 S.C. EUROCHEESE SRL), Nr. 56 (L121 SC MIRDATOD PROD SRL), Nr. 69 (SM 4189 PRIMALACT SRL), Nr. 70 (L5 SC NIRO SERV COM SRL), Nr. 74 (SV 1562 BUCOVINA SA SUCEAVA), Nr. 81 (L80 SC INDUSTRIAL MARIAN SRL), Nr. 82 (VN 231 VRANLACT SA).
(7)
Turklāt septiņi no šobrīd Lēmuma 2009/852/EK III pielikumā uzskaitītajiem uzņēmumiem ir slēgti un tāpēc ir jāizņem no saraksta. Minētie uzņēmumi tika uzskaitīti Lēmuma 2009/852/EK III pielikuma tabulā ar Nr. 26 (CT 225 MIH PROD SRL), Nr. 28 (CT 258 BINCO LACT SRL), Nr. 30 (CT 15 SC NIC COSTI TRADE SRL), Nr. 32 (L82 SC TOTALLACT GROUP SA), Nr. 33 (DJ 80 SC DUVADI PROD COM SRL), Nr. 75 (SV 1888 SC TOCAR PROD SRL), Nr. 76 (SV 4909 SC ZADA PROD SRL).
(8)
Seši uzņēmumi Rumānijā lūdza, lai tos pirmo reizi iekļauj Lēmuma 2009/852/EK III pielikumā. Minētie uzņēmumi ir iekļauti sarakstā ar Nr. 8 (L185 SC SIMCODRIN COM SRL), Nr. 17 (L83 SC KAZAL SRL) Nr. 45 (L169 SC DOBREAN SRL), Nr. 46 (L152 AGROTRANSCOMEX SRL), Nr. 61 (L199 SC LACTO-BOROAIA SRL), Nr. 40 (L189 SC CALITATEA SRL).
(9)
Tāpēc attiecīgi būtu jāgroza Lēmums 2009/852/EK.
(10)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2009/852/EK II un III pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2013. gada 27. maijā

Labels: 18
17